సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పవన్ ఓ రాజైతే.. మేమంతా ఆయన సైన్యం -బాబీ
పవర్ స్టార్ గారంటేనే ఓ గౌరవం, భయం. అందులోనూ చిరంజీవి గారు కూడా ఇక్కడే వున్నారు. అందుకే ఏం మాట్లాడాలో అర్థం కావడంలేదు.
| Updated:
Mar 21, 2016, 02:06AM IST
పవర్ స్టార్ గారంటేనే ఓ గౌరవం, భయం. అందులోనూ చిరంజీవి గారు కూడా ఇక్కడే వున్నారు. అందుకే ఏం మాట్లాడాలో అర్థం కావడంలేదు. చిన్నప్పుడు స్కూల్‌కి వెళ్లకపోతే నాన్న తిట్టేవారు. కానీ పండగొస్తే మాత్రం ఆయనే దగ్గరుండి స్కూలు మాన్పించేవారు. ఆ పండగే చిరంజీవి గారి సినిమా రిలీజింగ్ డే. ఆ తర్వాత కాలేజీకొచ్చాకా.. పవన్ కళ్యాణ్ సినిమాలొచ్చాయి. అలా ఆ ఇద్దరి సినిమాలు చూస్తూ పెరిగాం. ఇండస్ట్రీకొచ్చాకా పవన్ కళ్యాణ్ గారిని కలవాలని అనుకున్నా అది కుదరకుండా పదేళ్లు గడిచిపోయాయి. ఆ తర్వాత ఇప్పుడిలా పవన్ కళ్యాణ్ తోనే సినిమా చేసే అవకాశం రావడం నిజంగా ఎంత అదృష్టమో! అని ఆనందం వ్యక్తంచేశాడు సర్ధార్ గబ్బర్‌సింగ్ డైరెక్టర్ బాబీ . యుద్ధం చేయడం, మొండితనం, కష్టపడేతనం అంటే ఏంటో పవన్‌ని చూసే నేర్చుకున్నాను. జ్వరంతో బాధపడినా, రెగ్యులర్ షూటింగ్ కారణంగా ఒళ్లునొప్పులతో ఎన్ని ఇబ్బందులు పడినా ఆయన మాత్రం ఎప్పుడూ అలసిపోలేదు. ఆయన ఓ రాజైతే... మేమంతా ఆయన వెనకాల సైన్యం లాంటివాళ్లం అని చెప్పి పవన్, చిరంజీవిలపై తనకున్న అభిమానాన్ని చాటుకున్నాడు బాబీ. అలాగే ఈ సినిమా నిర్మాణానికి సహకరించిన నిర్మాత శరత్ మరార్‌కి కృతజ్ఞతలు చెప్పుకున్నాడు బాబీ. అంతకుముందు రవితేజ నటించిన పవర్ సినిమాని డైరెక్ట్ చేసిన బాబీకి రెండో సినిమాతోనే పవన్‌ని డైరెక్ట్ చేసే అవకాశం దక్కింది.